**डॉ. मोहन यादव** एक भारतीय राजनीतिज्ञ हैं। वह वर्तमान में मध्य प्रदेश के नामित 19 वें मुख्यमंत्री के रूप में सेवारत हैं। वह 2013 से मध्य प्रदेश की विधानसभा के सदस्य के रूप में उज्जैन दक्षिण निर्वाचन क्षेत्र का प्रतिनिधित्व करते हैं।

मोहन यादव मध्य प्रदेश के नये **सीएम**। बीजेपी के नवनिर्वाचित विधायक दल की बैठक हुई। बैठक में बतौर सीएम मोहन यादव पर मुहर लगी। गौरतलब है कि 230 सदस्यीय विधानसभा में 163 सीट जीतकर बीजेपी ने मध्यप्रदेश में सत्ता बरकरार रखी है।

जीवन परिचय
----------

मध्य प्रदेश विधानसभा की वेबसाइट के अनुसार, मोहन यादव का जन्म 25 मार्च 1965 को हुआ था। उनका जन्म उज्जैन में हुआ था। उनके पिता का नाम पूनमचंद यादव हैं।

उनकी शादी सीमा यादव से हुई हैं। उनके दो बेटे और एक बेटी हैं। मोहन यादव के पास बीएससी, एलएलबी, एमए, एमबीए और पीएचडी सहित कई शैक्षणिक डिग्रियां हैं। मोहन यादव शिवराज सिंह चौहान की सरकार में उच्च शिक्षा मंत्री रह चुके हैं।

राजनीतिक करियर
--------------

वह 2013 में उज्जैन दक्षिण सीट से पहली बार विधायक बने थे। 2018 मध्य प्रदेश विधान सभा चुनाव में, वह एक बार फिर चुने गए और उज्जैन दक्षिण सीट से विधायक बने। उन्होंने मध्य प्रदेश के शिक्षा मंत्री के रूप में कार्य किया। 2 जुलाई 2020 को उन्होंने श्री शिवराज सिंह चौहान के नेतृत्व वाली मध्य प्रदेश सरकार में कैबिनेट मंत्री के रूप में शपथ ली।

मध्य प्रदेश में नए मुख्यमंत्री की घोषणा हो गई हैं। मोहन यादव को मध्य प्रदेश का मुख्यमंत्री बनाया गया हैं। विधायक दल की बैठक में उनके नाम पर मुहर लग गई हैं। मोहन यादव ओबीसी वर्ग से आते हैं। वह उज्जैन दक्षिण से विधायक हैं। इस बार वह तीसरी बार विधायक बने हैं। मोहन यादव को मुख्यमंत्री, जगदीश देवड़ा, राजेंद्र शुक्ला को डिप्टी सीएम बनाया गया हैं।

मोहन यादव को संघ का करीबी बताया जाता हैं। जानकारी के मुताबिक, विधायक दल की बैठक में शिवराज सिंह चौहान ने खुद मोहन यादव के नाम का प्रस्ताव रखा. मोहन यादव ने माधव साइंस कॉलेज से पढ़ाई की हैं। अखिल भारतीय विद्यार्थी परिषद उज्जैन के नगर मंत्री रह चुके हैं। 1982 में छात्र संघ के सह-सचिव चुने गए थे।

वे भाजपा की प्रदेश कार्यकारिणी के सदस्य और सिंहस्थ मध्यप्रदेश की केन्द्रीय समिति के सदस्य रह चुके हैं। मध्य प्रदेश विकास प्राधिकरण के प्रमुख पश्चिम रेलवे बोर्ड में सलाहकार समिति के सदस्य भी रह चुके हैं। 2013 और 2018 के बाद 2023 में भी वह उज्जैन दक्षिण विधानसभा सीट से चुनाव जीत चुके हैं। मध्य प्रदेश में बीजेपी ने 163 सीटों पर जीत दर्ज की, जबकि कमलनाथ के चेहरे पर लड़ रही कांग्रेस महज 66 सीटों पर सिमट गई।

सन्दर्भ
-------

1. ↑  "महाकाल के आशीर्वाद से मोहन यादव बने मध्य प्रदेश के नए CM - Prachand Dhara" (अंग्रेज़ी में). 2023-12-11. अभिगमन तिथि 2023-12-15.
2. ↑  "Dr. Mohan Yadav(Bharatiya Janata Party(BJP)):Constituency- UJJAIN SOUTH(UJJAIN) - Affidavit Information of Candidate:". *myneta.info*. अभिगमन तिथि 2023-12-11.
3. ↑  "Madhya Pradesh CM announcement highlights: Mohan Yadav is new MP CM, Shivraj Singh Chouhan tenders his resignation". Mint.
4. ↑  "मोहन यादव मध्य प्रदेश के नये सीएम". *प्रभात खबर*. 11 दिसंबर 2023. अभिगमन तिथि 14 दिसंबर 2023.
5. ↑
6. ↑  "BJP's Mohan Yadav to be new Madhya Pradesh CM; Shivraj Singh Chouhan resigns". *The Indian Express* (अंग्रेज़ी में). 2023-12-11. अभिगमन तिथि 2023-12-11.
7. ↑  "Mohan Yadav is next Madhya Pradesh Chief Minister, BJP decides in bombshell move". *India Today* (अंग्रेज़ी में). अभिगमन तिथि 2023-12-11.
8. ↑  "Mohan Yadav appointed minister in shivraj singh-government". *www.patrika.com*. अभिगमन तिथि 2 July 2020.

बाहरी कड़ियाँ
-------------

* 
*